Diari Oficial de la Generalitat Valenciana


Sumari del DOGV 4530, del 25-06-2003 (2003/7457)

ORDE de 18 de juny de 2003, de la Conselleria de Justícia i Administracions Públiques, per la qual es convoca concurs públic per a la concessió de subvencions a ajuntaments de la Comunitat Valenciana, per a condicionament i equipament de jutjats de pau.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4530

Data del DOGV
:   25-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7457


Data del document
:   18-06-2003

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * jurisdicció judicial
    * administració local
    * equipament col·lectiu
    * suport econòmic
    * ajuda pública

ORDE de 18 de juny de 2003, de la Conselleria de Justícia i Administracions Públiques, per la qual es convoca concurs públic per a la concessió de subvencions a ajuntaments de la Comunitat Valenciana, per a condicionament i equipament de jutjats de pau. [2003/X7457]
  
Pel Reial Decret 293/1995, de 24 de febrer, van ser transferides a la Generalitat Valenciana les competències en matèria de provisió de mitjans materials i econòmics, per al funcionament de l'administració de Justícia a la Comunitat Valenciana.
  
Dit traspàs de competències va suposar l'assumpció per part d'esta administració autonòmica, de determinades funcions que la normativa atribuïx amb caràcter general al Govern de l'Estat, i que, de conformitat amb allò establit per l'article 39 del nostre Estatut d'Autonomia i per l'article 37.3 de la Llei Orgànica 6/1985, de l'1 de juliol, del Poder Judicial, correspon, a les comunitats autònomes a què s'haja transferit, la gestió en matèria de recursos materials i econòmics per al funcionament de l'administració de Justícia.
  
Per això, la Generalitat Valenciana, a través dels seus pressuposts, fa efectiva anualment la previsió continguda en l'article 52 de la Llei 38/1988, de 28 de desembre, de Demarcació i Planta Judicial, i establix un crèdit per subvencionar els ajuntaments per les despeses que suporten, derivades del funcionament dels jutjats de Pau, subvenció que es modula en funció del nombre d'habitants de dret del municipi.
  
A més d'este mandat legal, la Generalitat Valenciana, conscient de la problemàtica que plantegen els jutjats de Pau, ha aprovat un Pla d'Actuació en la Justícia de Pau, una de les mesures del qual és ajudar a l'adequació de la infraestructura dels jutjats de Pau, en proporció a la seua població i a l'import de la inversió que el respectiu ajuntament realitze en el seu pressupost.
  
A tal efecte, es va consignar un crèdit inicial de 300.510,00 euros en la Llei de Pressuposts de la Generalitat Valenciana per a l'exercici 2003, del qual es troba efectivament disponible un import de 262.472,47 euros.
  
Per tot això, fent ús de les facultats conferides per l'article 35.ll) de la Llei 5/1983, de 30 de desembre, de Govern Valencià, i per l'article 47.11 del Decret Legislatiu, de 26 de juny de 1991, del Consell de la Generalitat Valenciana, pel qual s'aprova el Text Refós de la Llei d'Hisenda Pública de la Generalitat Valenciana,
  
ORDENE
  
Primer
  
Es convoca concurs públic per a la concessió de subvencions als ajuntaments de la Comunitat Valenciana, per al condicionament i equipament d'edificis seu dels jutjats de Pau.
  
Segon
  
L'import total de les referides ajudes és de 262.472,47 euros, que serà satisfet a càrrec de l'aplicació pressupostària 06.59.803.91.5, línia de subvenció T4202000 dels Pressuposts de la Generalitat Valenciana per a 2003.
  
Tercer
  
S'aproven les bases de la convocatòria i el model de sol·licitud, els quals s'incorporen com a annexos I i II a la present orde.
  
DISPOSICIONS FINALS
  
Primera
  
S'autoritza el director general de Justícia per dictar les resolucions oportunes per al desenvolupament i execució d'esta orde.
  
Segona
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Tercera
  
Contra la present orde, que posa fi a la via administrativa, es podrà interposar recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació en el Diari Oficial de la Generalitat Valenciana.
  
Tot això de conformitat amb el que establixen l'article 109.d) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i els articles 44, 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 18 de juny de 2003
  
El conseller de Justícia i Administracions Públiques,
  
CARLOS GONZÁLEZ CEPEDA
  
ANNEX I
  
Bases de la convocatòria pública per a la concessió de subvencions a ajuntaments, per a condicionament de jutjats de pau
  
1. Objecte
  
L'objecte de la present convocatòria és col·laborar amb els ajuntaments de la Comunitat Valenciana per al condicionament i equipament de les seus dels jutjats de Pau.
  
2. Beneficiaris
  
Podran ser beneficiaris d'estes ajudes tots els ajuntaments de la Comunitat Valenciana, en el municipi dels quals radique un Jutjat de Pau.
  
3. Dotació d'estes ajudes
  
1. Dins dels límits pressupostaris es concediran subvencions, la quantia de les quals es determinarà, en tot cas, segons el parer de la comissió avaluadora que s'especifica en la base 5 del present annex, per tal de finançar en tot o en part el pressupost de l'actuació a mamprendre.
  
2. L'import total de les referides ajudes és de 262.472,47 euros, el qual serà satisfet a càrrec de l'aplicació pressupostària 54.63.766.23.8, línia de subvenció T4202000, dels Pressuposts de la Generalitat Valenciana per a 2003.
  
3. La quantia màxima de la subvenció a concedir per l'ajuntament no podrà excedir de 6.010 euros.
  
4. Les actuacions seran supervisades pel Servici d'Infraestructures Judicials de la Direcció General de Justícia, de la Conselleria de Justícia i Administracions Públiques.
  
4. Sol·licituds
  
1. Les sol·licituds podran presentar-se en el termini de 15 dies hàbils, a partir del dia següent a la publicació d'esta convocatòria en el Diari Oficial de la Generalitat Valenciana. Si el termini finalitza en dissabte, s'entendrà prorrogat fins al primer dia hàbil següent.
  
2. Les sol·licituds, dirigides a la Conselleria de Justícia i Administracions Públiques, Direcció General de Justícia, segons instància que s'inclou com a annex II a esta orde, podran presentar-se al Registre General d'esta General d'esta Conselleria, o a les direccions territorials de Castelló i Alacant, o a través de qualsevol dels mitjans establits en l'article 38.4, de la Llei de Règim Jurídic de les Administracions Públiques i del Procediment Administratiu Comú; i hauran d'incloure el següent:
  
- Instància, presentada per l'alcalde de l'ajuntament, facultat per a este acte per Acord de l'òrgan competent, en què figuraran la denominació de l'ajuntament i el seu CIF.
  
- Identificació del local per al qual se sol·liciten les ajudes.
  
- Pressupost estimat de l'actuació necessària, per a la seua adequació i/o equipament.
  
5. Resolució de la convocatòria
  
1. Per a la valoració i selecció de les sol·licituds presentades es constituirà una Comissió Avaluadora integrada per:
  
El director general de Justícia, que actuarà com a president.
  
El cap d'Àrea de Justícia.
  
El cap de Servici d'Infraestructures Judicials, de la Direcció General de Justícia.
  
Un tècnic, que actuarà com a secretari.
  
Dita Comissió elevarà proposta al conseller de Justícia i Administracions Públiques, que resoldrà.
  
La resolució estimatòria especificarà l'obra concreta, el mobiliari, equips d'oficina o equipament informàtic a subvencionar, i l'import de la subvenció que es concedix, que en cap cas no podrà ser de tal quantia que, aïlladament o en concurrència, supere el cost de l'activitat a desenvolupar pel beneficiari.
  
2. La no-resolució en el termini previst per a resoldre, que serà de tres mesos des del sendemà de la data de publicació d'esta Convocatòria en el Diari Oficial de la Generalitat Valenciana, produirà efectes jurídics desestimatoris.
  
6. Obligacions dels beneficiaris
  
Tots els beneficiaris d'estes ajudes estan obligats a complir les normes especificades en la present Convocatòria així com:
  
Acreditar documentalment la realització de l'obra i/o l'adquisició de mobiliari o equipament i el compliment dels requisits que determinen la concessió o l'ús de l'ajuda.
  
Sotmetre's a les actuacions de control financer que corresponen a la Intervenció General.
  
7. Modificació de la resolució
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió.
  
8. Pagament de les ajudes
  
El pagament de les ajudes, previstes en esta orde, es farà d'acord amb el que establixen el Text Refós de la Llei d'Hisenda Pública de la Generalitat Valenciana i la Llei de Pressuposts de la Generalitat Valenciana per a 2003. La subvenció només es farà efectiva si es justifiquen l'execució prèvia de l'activitat, així com la despesa per part del beneficiari.
  
Per a efectuar el pagament, els beneficiaris hauran de presentar la documentació següent:
  
Fotocòpia compulsada i conformada de factures de les despeses efectuats i/o certificats d'obra que justifiquen l'import que finança la present Convocatòria i documentació comptable dels pagaments realitzats.
  
Memòria explicativa de les activitats realitzades, conforme el que especifica la Resolució de concessió de la subvenció.
  
Certificat de l'Ajuntament de les despeses realitzades.
  
El termini per a presentar dita documentació justificativa finalitzarà el 31 d'octubre de 2003.
  
9. Reintegrament de les quantitats percebudes
  
Procedirà el reintegrament de les quantitats percebudes i l'exigència de l'interés de demora des del moment del pagament de la subvenció, en els casos següents:
  
Incompliment de l'obligació de justificació.
  
Obtindre la subvenció sense reunir les condicions requerides per a això.
  
Incompliment de la finalitat per a la qual la subvenció va ser concedida.